Obert el termini per a inscriure's en HRJOVE, el grup de participació de la regidoria de Joventut per a jóvens de 12 a 14 anys
08 d’octubre 2019

![](/media/pibivxv5/85-thumbnail_image001.jpg)  

La regidoria de Joventut i Infància de l'Ajuntament de Sagunt ha obert el termini d'inscripció per al programa HRJOVE, el grup de participació per a alumnat escolaritzat en 1r i 2n de l'ESO. És el grup on els joves de 12 i 14 anys s'encarreguen de preparar activitats que els interessen i de proposar i suggerir iniciatives per al seu municipi i per al seu oci.

L'espai també sensibilitza i dóna a conéixer la Convenció dels Drets del Xiquet, on troben un espai d'aprenentatge, diversió i participació. Es reuneix els dissabtes a la vesprada de 16 a 17.30 h en el Centre Cultural Mario Monreal i en el Casal Jove del Port de Sagunt, i comença el 20 d'octubre. És una activitat gratuïta, amb places limitades. El termini d'inscripció està obert fins al 6 d'octubre enviant el nom, telèfon, institut i curs per WhatsApp al telèfon 697 602 243. D'altra banda este termini d'inscripció s'allarga fins al pròxim 31 d'octubre, a través del SAIC o per la seu electrònica de l'Ajuntament.  

Segons explica el regidor de Joventut i Infància, Guillermo Sampedro**, “els HRJOVE són el nostre grup de participació per als menors de 12 i 14 anys, i fan un treball fonamental per a la regidoria, posant damunt de la taula els seus problemes i la seua realitat com a adolescents. Amb ells i elles treballem dinàmiques participatives i de debat, apoderant-los, perquè la seua opinió compta, i molt, en les polítiques de Joventut que estem desenvolupant des de l'Ajuntament de Sagunt”.**  

A més, com recorda Sampedro, l'any 2016 Sagunt va ser reconeguda per Unicef com a Ciutat Amiga de la Infància (CAI), sent un dels requisits fonamentals que la població infantil i juvenil siguen membres actius de la comunitat, que existisquen òrgans de participació activa i que l'administració local es faça ressò de les demandes i necessitats del col·lectiu. **“Des de Joventut es realitza de manera continuada una labor especial de reivindicació de l'apoderament de les persones jóvens, donant-los un protagonisme actiu tant en el disseny com en l'execució de les polítiques que els afecten, mitjançant la seua corresponsabilitat i participació”.​**  

*   [](http://www.facebook.com/sharer.php?u=https://aytosagunto.es/va/actualitat/obert-el-termini-per-a-inscriure-s-en-hrjove-el-grup-de-participacio-de-la-regidoria-de-joventut-per-a-jovens-de-12-a-14-anys/ "Facebook")
*   [](http://twitter.com/share?url=https://aytosagunto.es/va/actualitat/obert-el-termini-per-a-inscriure-s-en-hrjove-el-grup-de-participacio-de-la-regidoria-de-joventut-per-a-jovens-de-12-a-14-anys/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/obert-el-termini-per-a-inscriure-s-en-hrjove-el-grup-de-participacio-de-la-regidoria-de-joventut-per-a-jovens-de-12-a-14-anys/ "Linked In")
*   [](mailto:?body=https://aytosagunto.es/va/actualitat/obert-el-termini-per-a-inscriure-s-en-hrjove-el-grup-de-participacio-de-la-regidoria-de-joventut-per-a-jovens-de-12-a-14-anys/)